CELEX: 32016D1898
Language: et
Date: 2016-10-26 00:00:00
Title: Komisjoni rakendusotsus (EL) 2016/1898, 26. oktoober 2016, millega muudetakse rakendusotsust 2013/764/EL, milles käsitletakse loomatervishoiualaseid tõrjemeetmeid seoses sigade klassikalise katkuga teatavates liikmesriikides (teatavaks tehtud numbri C(2016) 6710 all) (EMPs kohaldatav tekst)

28.10.2016   
               
               
                  ET
               
               
                  Euroopa Liidu Teataja
               
               
                  L 293/39
               
            KOMISJONI RAKENDUSOTSUS (EL) 2016/1898,
      26. oktoober 2016,
      millega muudetakse rakendusotsust 2013/764/EL, milles käsitletakse loomatervishoiualaseid tõrjemeetmeid seoses sigade klassikalise katkuga teatavates liikmesriikides
      
         
            (teatavaks tehtud numbri C(2016) 6710 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
      võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
      ning arvestades järgmist:
      
                  (1)
               
               
                  Komisjoni rakendusotsuses 2013/764/EL (3) on sätestatud loomatervishoiualased tõrjemeetmed seoses sigade klassikalise katkuga liikmesriikides (edaspidi „asjaomased liikmesriigid“) või nende piirkondades, mis on loetletud kõnealuse rakendusotsuse lisas. Kõnealused meetmed hõlmavad asjaomaste liikmesriikide teatavatest tootmispiirkondadest elussigade, sigade sperma, munarakkude ja embrüote ning sealiha, lihavalmististe ja -toodete lähetamise keeldu.
               
            
                  (2)
               
               
                  Sigade klassikalise katkuga seotud loomatervise olukorra riskide hindamisel tuleks arvesse võtta kõnealusest haigusest tingitud epidemioloogilise olukorra muutumist liidus. On asjakohane näha ette teatavad erandid seoses elussigade, värske sealiha ning teatavate lihavalmististe ja -toodete lähetamisega piirkondadest, mis on loetletud rakendusotsuse 2013/764/EL lisas. Samuti peaksid kõnealuses rakendusotsuses olema kirjeldatud selliste erandite puhul kohaldatavad täiendavad loomatervishoiunõuded.
               
            
                  (3)
               
               
                  Nõukogu direktiivis 64/432/EMÜ (4) on sätestatud, et elusloomade liikumisel peab nendega kaasas olema veterinaarsertifikaat. Kui rakendusotsuse 2013/764/EL lisas loetletud piirkondadest elussigade lähetamise keelust tehtavaid erandeid kohaldatakse elussigadele, kes on ette nähtud liidusiseseks kauplemiseks, peaksid kõnealused veterinaarsertifikaadid sisaldama viidet kõnealusele rakendusotsusele, et tagada piisava ja täpse tervishoiualase teabe esitamine asjaomastes sertifikaatides.
               
            
                  (4)
               
               
                  Nõukogu direktiivi 2001/89/EÜ (5) artiklis 6 tunnustatakse erinevatest tootmisüksustest koosnevate põllumajandusettevõtete olemasolu ning võimaldatakse kohaldada erineva riskitasemega seotud erandeid, mida pädev asutus saab tunnustada. See peaks kajastuma rakendusotsuse 2013/764/EL artikli 4 punktis a sätestatud erandites.
               
            
                  (5)
               
               
                  Komisjoni otsuse 2002/106/EÜ (6) lisas on täpsustatud seroloogiline järelevalve ja proovivõtumeetodid ning esitatud ettenähtud katsete üksikasjad. Kui kõnealuses rakendusotsuses tuleb teha erandeid rakendusotsuse 2013/764/EL nõuetest, tuleks selliste meetmete puhul viidata otsuse 2002/106/EÜ lisa asjakohastele osadele.
               
            
                  (6)
               
               
                  Seepärast tuleks rakendusotsust 2013/764/EL vastavalt muuta.
               
            
                  (7)
               
               
                  Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Rakendusotsust 2013/764/EL muudetakse järgmiselt.
      
                  1)
               
               
                  Lisatakse artikkel 2a:
                  „Artikkel 2a
                  Erand elussigade teistesse liikmesriikidesse lähetamiseks teatavatel juhtudel
                  1.   Erandina artikli 2 lõikest 1 võivad asjaomased liikmesriigid lubada lähetada elussigu lisas loetletud piirkondades asuvatest põllumajandusettevõtetest teistesse liikmesriikidesse, tingimusel et üldine sigade klassikalise katkuga seotud olukord lisas loetletud piirkondades on hea ning kõnealuseid sigu on peetud põllumajandusettevõtetes, mis vastavad järgmistele tingimustele:
                  
                              —
                           
                           
                              eelneva 12 kuu jooksul ei ole kõnealustes põllumajandusettevõtetes tuvastatud ühtegi sigade klassikalise katku juhtumit ja põllumajandusettevõte asub väljaspool direktiiviga 2001/89/EÜ kehtestatud ohustatud tsooni või järelevalvetsooni;
                           
                        
                              —
                           
                           
                              sead on olnud põllumajandusettevõttes paiksed juba vähemalt 90 päeva või sünnist saadik ning põllumajandusettevõttesse ei ole sigade lähetamise kuupäevale vahetult eelneva 30 päeva jooksul toodud ühtegi elussiga;
                           
                        
                              —
                           
                           
                              põllumajandusettevõttes on kasutusel pädeva asutuse poolt heaks kiidetud bioturvalisuse kava;
                           
                        
                              —
                           
                           
                              pädev asutus on põllumajandusettevõttes regulaarselt ja vähemalt iga nelja kuu järel teinud kontrolli,
                              
                                          i)
                                       
                                       
                                          mis vastab komisjoni otsuse 2002/106/EÜ (*) lisa III peatükis sätestatud suunistele;
                                       
                                    
                                          ii)
                                       
                                       
                                          mis hõlmab kliinilist läbivaatust otsuse 2002/106/EÜ lisa IV peatüki A osas sätestatud kontrolli- ja proovivõtumeetodite kohaselt;
                                       
                                    
                                          iii)
                                       
                                       
                                          mille käigus kontrollitakse direktiivi 2001/89/EÜ artikli 15 lõike 2 punkti b teises ja neljandas kuni seitsmendas lõigus sätestatud nõuete tõhusat kohaldamist, ning
                                       
                                    
                        
                              —
                           
                           
                              põllumajandusettevõttes kohaldatakse sigade klassikalise katku seire kava, mida pädev asutus rakendab vastavalt otsuse 2002/106/EÜ lisa IV peatüki punktis F.2 sätestatud proovivõtumeetoditele, ning laboratoorsete uuringute negatiivne tulemus on saadud vähemalt kolm kuud enne liikumist.
                           
                        2.   Lõikes 1 kehtestatud nõuetele vastavate elussigade puhul lisatakse nõukogu direktiivi 64/432/EMÜ (**) artikli 5 lõikes 1 osutatud vastavale sigade veterinaarsertifikaadile järgmine täiendav lause:
                  
                     „Sead vastavad komisjoni rakendusotsuse 2013/764/EL artikli 2a sätetele.“
                  
                  
                     (*)  Komisjoni 1. veebruari 2002. aasta otsus 2002/106/EÜ, millega kiidetakse heaks diagnostika käsiraamat, milles kehtestatakse sigade katku kinnitamiseks kasutatavad diagnostika- ja proovivõtumeetodid ning kriteeriumid laborikatsete tulemuste hindamiseks (EÜT L 39, 9.2.2002, lk 71)."
						
                  
                     (**)  Nõukogu 26. juuni 1964. aasta direktiiv 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta (EÜT 121, 29.7.1964, lk 1977/64).“"
						
               
            
                  2)
               
               
                  Artiklit 4 muudetakse järgmiselt:
                  
                              a)
                           
                           
                              punkti a teine taane asendatakse järgmisega:
                              
                                          „—
                                       
                                       
                                          sead on olnud põllumajandusettevõttes paiksed juba vähemalt 90 päeva või sünnist saadik ning põllumajandusettevõttesse või eraldiseisvasse tootmisüksusesse ei ole sigade tappamajja lähetamise kuupäevale vahetult eelneva 30 päeva jooksul toodud ühtegi elussiga; seda kohaldatakse vaid selliste eraldiseisvate tootmisüksuste suhtes, mille puhul veterinaarjärelevalve ametnik on kinnitanud, et nende tootmisüksuste struktuurist, suurusest ning tootmisüksustevahelisest kaugusest ja seal tehtavatest toimingutest tulenevalt on nendes tootmisüksustes täiesti eraldiseisvad rajatised loomade ulualuseks, pidamiseks ja söötmiseks nii, et viirusel ei ole võimalik levida ühest tootmisüksusest teise;“;
                                       
                                    
                        
                              b)
                           
                           
                              punkti a neljanda taande alapunkt iii) asendatakse järgmisega:
                              
                                          „iii)
                                       
                                       
                                          mis vastab vähemalt ühele järgmistest tingimustest:
                                          
                                                      1)
                                                   
                                                   
                                                      selle käigus kontrolliti direktiivi 2001/89/EÜ artikli 15 lõike 2 punkti b teises ja neljandas kuni seitsmendas taandes sätestatud meetmete tõhusat kohaldamist või
                                                   
                                                
                                                      2)
                                                   
                                                   
                                                      põllumajandusettevõttest 40 km raadiuses ümbritsevatel aladel teostatakse regulaarselt uluksigade järelevalvet, ning vähemalt iga nelja kuu järel on saadud negatiivsed tulemused vastavalt otsuse 2002/106/EÜ lisa IV peatüki H osale ning saadetise kõiki tapasigu on testitud sigade klassikalise katku avastamiseks vastavalt otsuse 2002/106/EÜ lisa VI peatüki C osas sätestatud diagnostikameetoditele ja saadud negatiivsed tulemused;“;
                                                   
                                                
                                    
                        
                              c)
                           
                           
                              punkti a lisatakse seitsmes taane:
                              
                                          „—
                                       
                                       
                                          käesolevale punktile vastavatest seakasvatusettevõtetest saadud sealiha, lihavalmistised ja -tooted varustatakse komisjoni määruses (EÜ) nr 599/2004 (***) sätestatud liidusisese kaubanduse tervishoiusertifikaadiga, mille II osa täiendatakse järgmise lausega:
                                          „Toode vastab komisjoni 13. detsembri 2013. aasta rakendusotsusele 2013/764/EL loomatervishoiualaste tõrjemeetmete kohta seoses sigade klassikalise katkuga teatavates liikmesriikides.“
                                       
                                    
                                 (***)  Komisjoni 30. märtsi 2004. aasta määrus (EÜ) nr 599/2004 loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta (ELT L 94, 31.3.2004, lk 44).“;"
						
                           
                        
                              d)
                           
                           
                              punkti b kolmas taane asendatakse järgmisega:
                              
                                          „—
                                       
                                       
                                          varustatakse määruses (EÜ) nr 599/2004 sätestatud liidusisese kaubanduse tervishoiusertifikaadiga, mille II osa täiendatakse järgmise lausega:
                                          „Toode vastab komisjoni 13. detsembri 2013. aasta rakendusotsusele 2013/764/EL loomatervishoiualaste tõrjemeetmete kohta seoses sigade klassikalise katkuga teatavates liikmesriikides.““
                                       
                                    
                        
            
                  3)
               
               
                  Artiklis 10 asendatakse kuupäev „31. detsembrini 2017“ kuupäevaga „31. detsembrini 2019“.
               
            Artikkel 2
      Käesolev otsus on adresseeritud liikmesriikidele.
      
         Brüssel, 26. oktoober 2016
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 395, 30.12.1989, lk 13.
      
         (2)  EÜT L 224, 18.8.1990, lk 29.
      
         (3)  Komisjoni 13. detsembri 2013. aasta rakendusotsus 2013/764/EL loomatervishoiualaste tõrjemeetmete kohta seoses sigade klassikalise katkuga teatavates liikmesriikides (ELT L 338, 17.12.2013, lk 102).
      
         (4)  Nõukogu 26. juuni 1964. aasta direktiiv 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta (EÜT 121, 29.7.1964, lk 1977/64).
      
         (5)  Nõukogu 23. oktoobri 2001. aasta direktiiv 2001/89/EÜ ühenduse meetmete kohta sigade klassikalise katku tõrjeks (EÜT L 316, 1.12.2001, lk 5).
      
         (6)  Komisjoni 1. veebruari 2002. aasta otsus 2002/106/EÜ, millega kiidetakse heaks diagnostika käsiraamat, milles kehtestatakse sigade katku kinnitamiseks kasutatavad diagnostika- ja proovivõtumeetodid ning kriteeriumid laborikatsete tulemuste hindamiseks (EÜT L 39, 9.2.2002, lk 71).